**דיאן קולין ליין** (באנגלית: **Diane Colleen Lane**; נולדה ב-22 בינואר 1965) היא שחקנית קולנוע ודוגמנית אמריקאית. הייתה מועמדת לשני פרסי גלובוס הזהב, לפרס אמי ולפרס אוסקר לשחקנית הטובה ביותר על משחקה בסרט "בוגדת" משנת 2002.

ראשית חייה
----------

ליין נולדה בניו יורק לקולין לי פרינגטון וברטון יוג'ין ליין, מורה לדרמה. הוריה נפרדו כאשר הייתה בת 13 חודשים, אמה עזבה למקסיקו ואת המשמורת עליה קיבל אביה שגידל אותה. במשך מספר שנים גרה ליין עם אביה במלונות בניו יורק ונאלצה להצטרף אליו מדי יום לעבודתו כנהג מונית. בגיל 15 עזבה ליין את ביתה ואת אביה ועברה במשך שבוע להוליווד עם חברה השחקן כריסטופר אטקינס. בגיל 16, אמה חזרה ולקחה אותה איתה לג'ורג'יה, בעקבות זאת אביה של ליין עתר לבית המשפט וליין חזרה לחזקת אביה בניו יורק לאחר 6 שבועות. ליין לא דיברה עם אמה במשך 3 שנים בעקבות המקרה, אולם לאחר מכן הן השלימו.

קריירה
------

ליין החלה להופיע בגיל 6 במחזה "מדיאה" בתיאטרון מקומי בניו יורק, לאחר מכן בגיל 12 שיחקה ליין לצידה של מריל סטריפ במחזה "גן הדובדבנים". בגיל 13 סירבה ליין להצעה להופיע בברודוויי וזאת כדי לערוך את הופעת הבכורה שלה בתחום הקולנוע בקומדיה "רומן קטן" בבימויו של ג'ורג' רוי היל לצידו של לורנס אוליבייה, שנה לאחר מכן הופיעה ליין בדרמה "נגועה באהבה".

ב-1983 שיתפה ליין פעולה עם מספר שחקנים עולים בהוליווד הכוללים את טום קרוז, מאט דילון ופטריק סווייזי במותחן הפשע של פרנסיס פורד קופולה "נערי הכרך", בנוסף שיחקה ליין בסרט נוסף של קופולה הנקרא "ראסטי ג'יימס" לצידם של מיקי רורק ודניס הופר. ב-1984 שיחקה ליין בסרט שלישי מבית היוצר של פורד קופולה, הפעם הייתה זו דרמת הפשע המוזיקלית מועמדת 2 פרסי האוסקר "מועדון הכותנה" לצידו של ריצ'רד גיר.

ב-1989 שיחקה ליין לצידם של רוברט דובאל וטומי לי ג'ונס בסדרת המערבונים המצליחה "יונה בודדה", על תפקידה בסדרה קיבלה ליין מועמדות לפרס אמי.

ב-1992 השתתפה ליין בדרמה הביוגרפית מועמדת 3 פרסי האוסקר "צ'פלין" המבוססת על חייו של הקומיקאי והשחקן האגדי צ'ארלי צ'פלין, בסרט גילמה ליין את דמותה של השחקנית פולט גודארד.

בהמשך שנות ה-90 שיחקה ליין לצידו של סילבסטר סטאלון בסרט האקשן הבדיוני "השופט", בדרמה הקומית של פרנסיס פורד קופולה "ג'ק" לצד רובין ויליאמס, במותחן המסתורין "רצח ב-1600" לצידו של וסלי סנייפס ובדרמה הרומנטית "הליכה על הירח" לצידו של ויגו מורטנסן.

בשנת 2000 שיחקה ליין לצידם של ג'ורג' קלוני ומארק וולברג במותחן ההרפתקאות מועמד 2 פרסי האוסקר "הסופה המושלמת", בסרט שחקה ליין את כריסטינה קוטר חברתו של רוברט "בובי" שאטפורד, איש הצוות הצעיר ביותר הנמצא על סיפון אוניית המסע "אנדריאה גייל".

בשנת 2002 גילמה ליין את דמותה של קוני סאמנר בדרמת המתח האירוטית "בוגדת". קוני הנשואה לאדוארד (ריצ'רד גיר), למראית עין עוד זוג נשוי מהפרברים, אך כשקוני מתחילה לנהל רומן עם גבר אחר ממנהטן אדוארד מגלה ובסופו של דבר רוצח את הבחור. מכאן, הנישואים המושלמים של הזוג מקבלים תפנית גדולה מאוד.
על תפקידה בסרט קיבלה ליין מועמדות לפרס אוסקר לשחקנית הטובה ביותר אותה הפסידה לניקול קידמן ומועמדות לפרס גלובוס הזהב.

ב-2003 שיחקה ליין בדרמה הרומנטית "תחת שמש טוסקנה" המבוססת על ספר ביוגרפי הנושא את אותו שם, בסרט ליין גילמה את פרנסס מייז, סופרת בת 35 מסן פרנסיסקו שחייה המושלמים כביכול עתידים להשתנות.

על תפקידה בסרט קיבלה ליין מועמדות שנייה לפרס גלובוס הזהב.

ב-2005 שיחקה ליין לצידו של ג'ון קיוזאק בקומדיה הרומנטית "חייב לאהוב כלבים", בסרט שיחקה ליין גרושה טרייה בת ארבעים שמשפחתה שלא מפסיקה להתערב לה בחייה האישיים. אחרי שאחותה הצעירה קרול מכניסה את פרטיה לאתר היכרויות באינטרנט היא חווה כמה דייטים שערורייתיים וזאת עד שתמצא את האחד שחייב לאהוב כלבים.
ב-2006 השתתפה ליין בסרט ההיסטורי "הוליוודלנד" לצד אדריאן ברודי ובן אפלק, בסרט מגלמת ליין את טוני מאניקס אשתו של מנהל חברת ההפקות "מטרו גולדווין מאייר" אדי מאניקס (בוב הוסקינס) שמנהלת רומן עם גיבור הסרט שחקן הקולנוע המפורסם ג'ורג' ריבס.

ב-2008 הופיעה במותחן האקשן שובר הקופות "ג'אמפר" בו גילמה את מרי, אמו של גיבור הסרט דייוויד רייס (היידן כריסטנסן), ילד הגדל עם כוח מסתורי ממנו נאלצה מרי להיפרד כשהיה בן 5.
בנוסף שיחקה ליין במותחן "ללא עקבות" בו גילמה את ג'ניפר מארש, סוכנת חשאית שנשלחת לתפוס רוצח סדרתי אכזרי וחמקמק במיוחד שמנצל את סקרנותם של בני האדם ומעלה שידור חי של קורבנותיו לרשת האינטרנט.

כמו כן הופיעה ליין בפעם השלישית בקריירה שלה לצד ריצ'רד גיר בדרמה הרומנטית "לילות ברונדטה", בסרט גילמה ליין את אדריאן, אישה שביקשה לברוח לסוף שבוע אחד מהצרות שלה. היא השאירה מאחוריה בעל סורר וילדה מתבגרת שהופכת כל דבר לסיבה למריבה. היא נוסעת לעיירת החוף הקטנה רונדטה, מתארחת במלון של חברים ומקווה לסוף שבוע שקט שיעזור לה לצבור כוחות ולהתעמת עם הבעיות בבית. למלון בו היא שוכנת מגיע אורח בשם ד"ר פול פלאנר, כאשר השניים נפגשים חייהם משתנים לעד.

בשנת 2023 תגלם דמות מרכזית בעונה השנייה של הסדרה "אויבות" שיצר ראיין מרפי עבור רשת FX Networks.

חיים אישיים
-----------

פגשה את השחקן כריסטופר לאמברט בפריז במסע לקידום סרטה "מועדון הכותנה", והזוג היה במערכת יחסים קצרה. שנתיים לאחר מכן נפגשו שוב ברומא כשעבדו על סרט משותף, מערכת היחסים המחודשת הובילה לחתונה שנערכה ב-1988 בסנטה פה. לזוג נולדה בת. הזוג התגרש ב-1994.

ב-2004 התחתנה ליין עם השחקן ג'וש ברולין. בסוף שנה זו הזעיקה ליין משטרה וברולין נעצר ונלקח לחקירה בעוון התפרעות ואלימות במשפחה. ב-2013 התגרשה ממנו.

פילמוגרפיה
----------

| שנה | שם | דמות | הערות |
| --- | --- | --- | --- |
| 1979 | "ניצני אהבה" | לורן |  |
| 1980 | "סומכת על אהבה" | קארן |  |
| 1982 | "גבירותיי ורבותיי, הכתם המופלא" | קורין בארנס |  |
| 1982 | "אריזת שישיה" | בריני |  |
| 1983 | "נערי הכרך" | צ'רי וולאנס |  |
| 1983 | "ראסטי ג'יימס" | פאטי |  |
| 1984 | "רחובות לוהטים" | אלן איים |  |
| 1984 | "מועדון הכותנה" | ורה ציצרו |  |
| 1987 | "מעקב חולני" | קאטיה יארנו |  |
| 1987 | "אורות הכרך" | לורי דיין |  |
| 1989 | "יונה בודדה" | לורנה ווד | סדרת טלוויזיה |
| 1992 | "מהלכי צריח" | דבי דנבר |  |
| 1992 | "האקדח החדש שלי" | דבי בנדר |  |
| 1992 | "צ'פלין" | פאולט גודרד |  |
| 1993 | "קיץ אינדיאני" | בת' וורדן
קלייר אברטי |  |
| 1995 | "השופט דרד" | השופטת הארשי |  |
| 1996 | "ג'ק" | קארן פאוול |  |
| 1996 | "חולה הדק" | גרייס אברלי |  |
| 1997 | "האהבה מנצחת" | קתרין |  |
| 1997 | "רצח ב-1600" | נינה צ'אנס |  |
| 1998 | "גרייס וגלוריה" | גלוריה גרינווד | סרט טלוויזיה |
| 1999 | "בקיץ שהלכו על הירח" | פרל קאנטרוביץ' |  |
| 2000 | "הכלב סקיפ" | אלן מוריס |  |
| 2000 | "הסופה המושלמת" | כריסטינה קוטר |  |
| 2001 | "משחק חזק" | אליזבת וילקס |  |
| 2001 | "בית משפחת גלאס" | ארין גלאס |  |
| 2002 | "בוגדת" | קוני סאמנר |  |
| 2003 | "תחת שמש טוסקנה" | פרנסס |  |
| 2005 | "אנשים פראיים" | ליז ארל |  |
| 2005 | "חייב לאהוב כלבים" | שרה |  |
| 2006 | "הוליוודלנד" | טוני מאניקס |  |
| 2008 | "ללא עקבות" | ג'ניפר מארש |  |
| "ג'אמפר" | מארי רייס |  |
| "לילות ברונדטה" | אדריאנה ויליס |  |
| 2009 | "קיל שוט" | כרמן קולסון |  |
| 2010 | "סקרטריאט" | פני צ'ני |  |
| 2011 | משפחה אמריקאית | פאט לאוד | סרט טלוויזיה של HBO |
| 2014 | "כל דבר סודי" | הלן מאנינג |  |
| 2016 | טרמבו | קליאו טרומבו |  |
| 2017 | פריז יכולה לחכות | אן לוקווד |  |
| האיש שהפיל את הבית הלבן | אודרי פלט |  |
| 2019 | מים שקטים | קונסטנס |  |
| 2020 | תן לו ללכת | מרגרט |  |
| 2021 | "Y: האיש האחרון | ג'ניפר בראון | סדרת טלוויזיה |
| 2023 | גבר במלואו | מרת'ה קרוקר | מיני-סדרה |
| אקסטרפולציות (אנ') | מרת'ה ראסל | 2 פרקים |
| 2024 | אויבות: קפוטה נגד הנשים | סלים קית' (אנ') | תפקיד ראשי; 8 פרקים |
| TBA | *Anniversary* |  | סרט עתידי |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דיאן ליין** |

* אתר האינטרנט הרשמי של דיאן ליין(הקישור אינו פעיל, 17.11.2021)

* דיאן ליין, במסד הנתונים הקולנועיים IMDb (באנגלית)

* דיאן ליין, באתר "אידיבי", מאגר הידע העברי לקולנוע ישראלי ועולמי

* דיאן ליין, באתר AllMovie (באנגלית)

* דיאן ליין, באתר Rotten Tomatoes (באנגלית)

* דיאן ליין, באתר Box Office Mojo (באנגלית)

* דיאן ליין, במסד הנתונים הקולנועיים KinoPoisk (ברוסית)

* דיאן ליין, באתר MusicBrainz (באנגלית)

* דיאן ליין, באתר Discogs (באנגלית)

הערות שוליים
------------

1. ↑  מרגו דוהרטי, Diane Lane, with a New Husband and No Fear of Flying, Takes Wing Again in Lonesome Dove : People.com, web.archive.org, ‏2016-05-18
2. ↑  בישראל יצא למסכים בשם "ניצני אהבה", א. שובל, חדשות קולנוע (קטנה שהיא גדולה), מעריב, 6 בנובמבר 1980

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457643105171
* BIBSYS: 4005481
* BNE: XX1333234
* BnF: cb13954281h (data)
* CANTIC: a11803666
* CiNii: DA13481058
* GND: 140590919
* ISNI: 0000 0001 0938 9938
* LCCN: n85138229
* MusicBrainz: 8194a4c1-4eb1-4483-82aa-a6b06067004a
* NDL: 00620974
* NKC: xx0040182
* NLK: KAC2020K8134
* NLP: a0000001256979
* NTA: 073315869
* SNAC: w6p27tr5
* SUDOC: 060408804
* VIAF: 117632032
* WorldCat: lccn-n85138229

 |